Devica moram biti!

Tokrat nekaj malega o lepotnih operacijah na najbolj intimnem ženskem delu telesa, o operaciji himena oziroma deviški kožici!

Dejstvo je, da ob napredku medicine in kreativnih idejah posameznika, tovrstne operacije niso več kak bavbav. Ampak zakaj bi si ženske sploh želele nazaj svojo “virtualno” deviškost?

Nekatere se za tovrsten poseg odločajo povsem iz verskih razlogov, saj v njihovi kulturi denimo velja, da je “čista” ženska le devica. V teh primerih se moški pred poroko prepriča ali je ženska še devica ali ne. Druge pa se za novo deviško kožico odločijo predvsem zato, ker se lahko. Tovrstni posegi so zelo priljubljeni v ZDA kjer je opaziti, da si premožnejše ženske privoščijo operacijo te vrste le zato, da bi še enkrat občutile in doživele spomine ob izgubi nedolžnosti.

Ob deviško kožico le s seksom?

Mit, ki se je povsem zasidral v glave prebivalcev tega planeta in mit, ki ne drži. Deviška kožica se lahko pretrga že med kolesarjenjem, telovadbo ali zgolj zaradi uporabe tampona. Torej, nikakor ne drži, da je ženska brez deviške kožice nujno že imela spolni odnos. To pa je, kot že omenjeno, lahko velika težava v kulturah, kjer je to še kako pomembno.

via GIPHY

A nikakor ne gre le za verske razloge. Kako si nekatere ženske to ženejo k srcu dokazujejo tudi nekatere svetovne zvezdnice, ki so v trditve, da so device, vložile ogromno energije. Britney Spears, Brooke Shields, Jessica Simpson in »prijateljica« Lisa Kudrow so le nekatere izmed slavnih deklet, ki so mesece ali pa dolga leta prepričevale (naivne?) oboževalce, da so »prvič krvavele« šele na poročno noč.

Verjamem, da v letu 2023 deviška kožica ne bi smela več predstavljati pogoja za karkoli kar bi si želeli drugi. Če pa si dama sama zaželi te “pustolovščine” in poti v najstniška leta pa naj le izvoli.