Kaj je hiperseksualnost?

Hiperseksualnost je nekako tisti zadnji mejnik med povečano željo po spolnosti in seksualno odvisnostjo

Nekateri seksualno odvisnost jemljejo z levo roko in se nasmehnejo, če beseda nanese nanjo. A resnica je precej drugačna in bolj resna. Težave z odvisnostjo od seksa človeku lahko uničijo življenje. Zaradi zasvojenosti s seksom pa lahko zdravnik predpiše celo psihiatrično zdravljenje.

Odvisnost od spolnosti pri ženskah imenujemo “Nimfomanija”, pri moških pa govorimo o “sindromu Don Juana”. Seksualna odvisnost se pogosto sprevrže v prakticiranje spolnosti na način, ki se ne šteje med tiste “običajne”. Sama večinoma ne vidim nobenih težav pri tem, je pa seveda odvisno za katere načine gre. Vsekakor poznamo tudi takšne, ki so nevarni ali splošno nesprejemljivi in nepriporočljivi.

V praksi pomeni hiperseksualnost potrebo po seksu vsak dan, ne glede na čas in lokacijo. Potreba je tako velika, da osebi lahko usodno spremeni življenje. Težave v službi, pri medsebojnih odnosih in skratka na vseh delih življenja. Kar predstavljajte si kako je dohajati tako potrebno osebo .

Čeprav je komu na videz to povsem normalno, pa problem nastane, ko partner ne more več zadovoljevati takšnih potreb in postaja objekt za zadovoljstvo partnerja. Kot vemo, je potrebno za dober seks to, da sta oba partnerja pri stvari. In ko partner noče več ugoditi vsaki želji, začne tisti, ki je odvisen iskati druge načine za svoje seksualne aktivnosti.

Zanimivo, da psihologi povsem enačijo odvisnost od kemičnih drog in odvisnost od seksa. V združenih državah je podatek o zasvojenosti s seksom izražen tudi v številkah. Zasvojenih naj bi bilo 8% moških in 3% žensk.

Zgodba ženske, ki je na neki točki v življenju doživela čustven zlom in ogromno spremembo:

“Nenadoma sem postala nekdo drug. Nekdo, ki lahko počne kar hoče. Na ta način sem bežala od realnosti in si dajala večjo vrednost. Zdelo se mi je, da me je bivši partner ponižal vsi ostali pa so se mi posmehovali zaradi tega. Ko sem po razhodu prvič seksala z novim partnerjem se je nekaj v meni prelomilo. Prvič v življenju sem doživela zaporedne orgazme, moje telo se je treslo od užitka in seveda sem si želela še in še. Žal takratni ljubimec mojega tempa ni prenesel in, ko sem že mislila, da bom spet na istem kot pred tem se je zgodila afera z nekom, ki mi je bil všeč samo na videz. Spoznala sva se v službi in tam tudi seksala. Bilo je noro! Pritisnil me je ob steno na samem in divje opravil z mano. Šele, ko nisem mogla več zajeti zraka, sem opazila, da mi usta pokriva z dlanjo saj sem dobesedno kričala od užitka. Tudi on ni bil vedno na razpolago zato sem se zatekla na spletne portale in si začela ljubimce iskati tam. Zgodilo se je, da sem kakšen teden seksala z osmimi različnimi tipi (enkrat celo v troje). Moje življenje se je obrnilo na glavo. Ugotovila sem, da se odvisna od seksa, vse okoli mene je bilo nepomembno. Postala sem surova, odtujena in na moške gledala zgolj kot pot do lastne potešitve. Nekoč sila romantična, sem postala prava fuk mašina brez čustev. Če se nekateri moški ob tem nasmihajo pa naj povem, da v tem času “norosti” še nisem srečala nekoga, ki bi dolgo zdržal z mano.”

Kljub vsemu pa, ne sekirajte se, če vam kakšen dan paše samo to. Seks. Če sta oba s partnerjem pri volji za celodnevno muckanje in naskakovanje, potem vsekakor ni nič narobe z vami.